el el el el el el el el el el el el el el el el el el el el el el el el el el el el el el el en el el el el el el en el fr en en el fr it en el oc en el oc es el el el el el en el fr it el el el sv el el el el el el el el el el el el el el el el el el el el el el el el el el el el el el el el en el el el el el el el el el el el el el el el el el el el el el el
Ο Ντένις Νικολάας Μπέργκαμπ (Dennis Nicolaas Maria Bergkamp, γενν. 10 Μαΐου 1969) είναι Ολλανδός πρώην ποδοσφαιριστής, που αυτή την περίοδο είναι βοηθός προπονητή στην ομάδα του ΑΦΚ Άγιαξ. Η θέση στην οποία αγωνίστηκε στο μεγαλύτερο μέρος της καριέρας του, ήταν ως δεύτερος επιθετικός. Στην καριέρα του αγωνίστηκε κυρίως για τον Άγιαξ και την Άρσεναλ, και για δύο αγωνιστικές περιόδους στην Ίντερ.
Το 1989 με τον Άγιαξ
* Οι συμμετοχές και τα γκολ στις προηγούμενες ομάδες υπολογίζονται μόνο για τα εγχώρια πρωταθλήματα.
1 Καριέρα σε συλλόγους
Ο Μπέργκαμπ ξεκίνησε σε νεαρή ηλικία να παίζει σε μικρές ομάδες του Άμστερνταμ, ώσπου τον ανακάλυψε ο ΑΦΚ Άγιαξ σε ηλικία 11 ετών. Στα 17 του, το 1986, έκανε το επαγγελματικό του ντεμπούτο με την ανδρική ομάδα. Έχοντας εξαιρετική απόδοση, κλήθηκε στην εθνική ομάδα της Ολλανδίας, κάνοντας πολλούς ευρωπαϊκούς συλλόγους να ενδιαφερθούν για εκείνον. Στην περίοδο που έμεινε στον Άγιαξ, κατέκτησε μια φορά το πρωτάθλημα Ολλανδίας το 1990, δύο φορές το Κύπελλο το 1987 και το 1993, ένα Κύπελλο ΟΥΕΦΑ το 1992 και ένα Κύπελλο Κυπελλούχων το 1987.
Το καλοκαίρι του 1993, μεταγράφηκε στην ιταλική Ίντερ[2], όπου είχε δύο απογοητευτικές σεζόν, κατακτώντας παρ' όλα αυτά, ένα Κύπελλο ΟΥΕΦΑ το 1994.
Η Άρσεναλ τον απέκτησε από την σεζόν 1995-96[3] και στον αγγλικό σύλλογο, ολοκλήρωσε την καριέρα του, έντεκα σεζόν μετά, το καλοκαίρι του 2006.[4] Στην Άρσεναλ κέρδισε τις εντυπώσεις αμέσως και έγινε βασικός επιθετικός της ομάδας έως και την αποχώρησή του. Αποτέλεσε από το 1999 έως και το 2006, ένα εξαιρετικό δίδυμο στην επίθεση, μαζί με τον Τιερί Ανρί. Με την ομάδα του Λονδίνου κατέκτησε 3 φορές το Πρωτάθλημα Αγγλίας (1998, 2002, 2004), 4 φορές το Κύπελλο (1998, 2002, 2003, 2005) και 3 φορές το FA Community Shield (1998, 2002, 2004).[5]
Ο Μπέργκαμπ, έκανε ντεμπούτο με την εθνική ανδρών της Ολλανδίας το 1990, σε αγώνα κόντρα στην Ιταλία, ενώ το πρώτο του γκολ το πέτυχε την ίδια χρονιά, κόντρα στην Ελλάδα. Το 1999 σκόραρε το τελευταίο του γκολ, εναντίον της Βραζιλίας και ολοκλήρωσε την διεθνή του καριέρα, μετά το αποκλεισμό της Ολλανδίας από το Ευρωπαϊκό Πρωτάθλημα Ποδοσφαίρου 2000, το οποίο συνδιοργάνωσε η χώρα του μαζί με το Βέλγιο. Συνολικά, σημείωσε 37 γκολ σε 79 εμφανίσεις με το αντιπροσωπευτικό συγκρότημα της πατρίδας του.[6][7] Συμμετείχε σε δύο Παγκόσμια Κύπελλα (1994, 1998).[8]
Την περίοδο που αποφάσισε να σταματήσει την καριέρα του, ο Μπέργκαμπ, δέχτηκε πρόταση να συνεχίσει στην Άρσεναλ ως σκάουτερ για την ομάδα. Κάτι τέτοιο ο ίδιος το απέρριψε και αφιέρωσε τον χρόνο του αποκλειστικά στην οικογένειά του. Τον Απρίλιο του 2008, απέκτησε δίπλωμα προπονητικής και αμέσως ανέλαβε θέση στις ακαδημίες του Άγιαξ.[9] Από τον Αύγουστο του 2011, έγινε Βοηθός Προπονητή στην πρώτη ομάδα του Άγιαξ, στο πλευρό του Φρανκ Ντε Μπουρ.
Ένα περιστατικό που συνέβη κατά την διάρκεια μιας πτήσης με αεροπλάνο, με την αποστολή της εθνικής Ολλανδίας, στην οποία η μηχανή του αεροσκάφους σταμάτησε στη διάρκεια της πτήσης,[10] του προκάλεσε μετέπειτα σοκ που δεν ξεπέρασε ποτέ και αποφάσισε να μην ξαναπετάξει με αεροπλάνο.[11] Σαν αποτέλεσμα αυτού, έκανε δύσκολη την μεταφορά του για σημαντικά τουρνουά, όπως το Παγκόσμιο Κύπελλο και το Τσάμπιονς Λιγκ, και ως εκ τούτου απουσίασε από αρκετά εκτός έδρας ματς των ομάδων του.[10][12]
Στην διάρκεια της καριέρας του, ο Μπέργκαμπ κέρδισε αρκετούς επαίνους από συμπαίκτες, προπονητές και αντιπάλους. Μάλιστα σε δύο περιπτώσεις, το 1993 και το 1996, βρέθηκε στην τρίτη θέση του βραβείου της ΦΙΦΑ για τον Καλύτερο Παίκτη του Κόσμου. Το 1991 και το 1992, ανακηρύχθηκε κορυφαίος Ολλανδός ποδοσφαιριστής και υπήρξε πρώτος σκόρερ στο ολλανδικό πρωτάθλημα τις σεζόν, 1990-91, 1991-92, 1992-93. Στα έντεκα χρόνια που αγωνίστηκε στο αγγλικό πρωτάθλημα, την σεζόν 1997-98, σάρωσε τα βραβεία, κερδίζοντας τα εξής: Ποδοσφαιριστής της Χρονιάς, ο Αγαπημένος Ποδοσφαιριστής της Χρονιάς από τους Ποδοσφαιριστές του Πρωταθλήματος, Στην ομάδα της Χρονιάς από το Αγγλικό Πρωτάθλημα, και Το Γκολ της Σεζόν, βραβείο που κέρδισε και την σεζόν 2001-02.
↑ Hugman, σελ. 57.
↑ «Football: Bergkamp joins Inter for 7.1m pounds» (στα αγγλικά). The Independent. http://www.independent.co.uk/sport/football-bergkamp-joins-inter-for-71m-pounds-1473409.html. Ανακτήθηκε στις 2018-09-30.
↑ «Rioch signs Bergkamp to signal new era» (στα αγγλικά). The Independent. http://www.independent.co.uk/sport/rioch-signs-bergkamp-to-signal-new-era-1587607.html. Ανακτήθηκε στις 2018-09-30.
↑ Μπέργκαμπ: "Αρσεναλ ευχαριστώ"[νεκρός σύνδεσμος]
↑ «Ντένις Μπέργκαμπ: Ο «Iceman»». Αρχειοθετήθηκε από το πρωτότυπο στις 6 Οκτωβρίου 2012. Ανακτήθηκε στις 28 Ιουνίου 2013.
↑ Strack-Zimmermann, Benjamin. «Dennis Bergkamp». www.national-football-teams.com (στα Αγγλικά). Ανακτήθηκε στις 30 Σεπτεμβρίου 2018.
↑ «Dennis Bergkamp - Goals in International Matches». www.rsssf.com. Ανακτήθηκε στις 30 Σεπτεμβρίου 2018.
↑ «World Football: The 100 Greatest World Cup Players of All Time». Ανακτήθηκε στις 15 Αυγούστου 2021.
↑ Bergkamp considers Ajax
↑ 10,0 10,1 «Bergkamp's fear revealed». BBC Sport (BBC). 25 Σεπτεμβρίου 2002. http://news.bbc.co.uk/sport1/hi/football/eng_prem/2280779.stm. Ανακτήθηκε στις 12 Δεκεμβρίου 2011.
↑ «Bergkamp admits to flying phobia». The Independent. 5 Οκτωβρίου 1996. Αρχειοθετήθηκε από το πρωτότυπο στις 2013-07-23. https://web.archive.org/web/20130723044454/http://www.independent.co.uk/sport/football-bergkamp-admits-to-flying-phobia-1355776.html. Ανακτήθηκε στις 30 Απριλίου 2012.